stanford-oval/wikipedia huggingface dataset:
Tem

Tem voi tarkoittaa seuraavia:
läpäisyelektronimikroskooppi (engl. Transmission Electron Microscope), TEM
Melanie Tem, kirjailija
Suomen työ- ja elinkeinoministeriö, TEM
teatteritaiteen maisteri, TeM
tem, Länsi-Afrikassa puhuttu kieli
TEM-aaltomuoto, jossa sähkömagneettisen kentän sähkö- ja magneettikenttä ovat molemmat kohtisuorassa aallon etenemissuuntaan nähden.
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Tem”, voi hakea sivunnimihaulla, laajalla sivunnimihaulla tai tekstihaulla.
Sunrise

Sunrise voi tarkoittaa esimerkiksi:
Yhtiöt

Sunrise (yhtiö), japanilainen animaatioyhtiö
Media > Musiikki

Sunrise, suomalainen vuonna 1976 perustettu heavyrock-yhtye Sunriseheavy
Sunrise, albumi suomalaiselta rock-yhtyeeltä Circle
Sunrise, albumi Elvis Presleyltä
Sunrise, albumi Fish Leongilta
Sunrise, albumi Robben Fordilta
"Sunrise", kappale Carolinelta
"Sunrise", kappale Infernalilta
"Sunrise", kappale Norah Jonesilta
"Sunrise", kappale Puffy AmiYumin albumilta 59
"Sunrise", kappale Simply Rediltä albumilta Home
"Sunrise", kappale Uriah Heepin albumilta The Magician’s Birthday
"Sunrise", kappale The Whon albumilta The Who Sell Out
Sunrise (Al Amanecer), kappale musikaalista In The Heights
Media > Televisio, elokuvat ja radio

Sunrise (televisio-ohjelma), australialainen aamushow
Sunrise (Uusiseelantilainen televisio-ohjelma), uutisohjelma
Sky News Sunrise, brittiläinen aamushow
Auringonnousu, vuoden 1927 yhdysvaltalainen elokuva, ohjannut F. W. Murnau
Sunrise Radio Group
Media > Muu media

Sunrise (lehti),
TrackMania Sunrise, videopeli
Paikkoja

Yhdysvalloissa:
Sunrise (Alaska)
Sunrise (Florida)
Sunrise Lake, New Hampshire
Sunrise River, Minnesota
Sunrise Theatre
Muita merkityksiä

Solar Sunrise, kahden hakkerin vuonna 1988 tekemä kyberhyökkäys
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Sunrise”, voi hakea sivunnimihaulla, laajalla sivunnimihaulla tai tekstihaulla.
Suomen ympäristöhallinto

Suomen ympäristöhallinto muodostuu ympäristöministeriöstä ja TEM:n hallinnonalalla toimivien alueellisten elinkeino,- liikenne- ja ympäristökeskusten ympäristö- ja luonnonvarat -vastuualueista, aluehallintovirastojen ympäristölupavastuualueista, Suomen ympäristökeskuksesta sekä Asumisen rahoitus- ja kehittämiskeskuksesta. Ympäristöministeriö ohjaa Metsähallitusta ja Metsäntutkimuslaitosta luonnonsuojeluasioissa. Maa- ja metsätalousministeriö ohjaa alueellisia ELY:jä sekä Suomen ympäristökeskusta vesivarojen käytön ja hoidon asioissa.
Ympäristöhallinto toimii hyvän elinympäristön aikaansaamiseksi, luonnon toimintakyvyn turvaamiseksi ja asunto-olojen parantamiseksi.
Ympäristöhallinnon osat ja niiden tehtävät

Ympäristöhallinnon tehtävänä on edistää kestävää kehitystä ja kansalaisten hyvinvointia.
Ympäristöhallinnon osat ja niiden tehtävät > Suomen ympäristökeskus

Suomen ympäristökeskus (Syke) tukee tutkimustoiminnallaan ja asiantuntemuksellaan muuta ympäristöhallintoa sekä muita viranomaisia.
Ympäristöhallinnon osat ja niiden tehtävät > Aluehallintovirastojen ympäristölupavastuualueet

Aluehallintovirastojen ympäristölupavastuualueet käsittelevät ympäristönsuojelulain ja vesilain mukaisiin hankkeisiin liittyviä ympäristölupahakemuksia.
Ympäristöhallinnon osat ja niiden tehtävät > ELY:jen ympäristö- ja luonnonvarat -vastuualue

Elinkeino-, liikenne- ja ympäristökeskusten Y-vastuualueet toimivat paikallisena valvontaviranomaisena omalla alueellaan. Lisäksi ne tarjoavat ympäristöasioihin liittyvää neuvontaa ja tietoa.
Ympäristöhallinnon osat ja niiden tehtävät > Asumisen rahoitus- ja kehittämiskeskus

Asumisen rahoitus- ja kehittämiskeskus ARA myöntää asumiseen ja rakentamisen liittyviä avustuksia, tukia ja takauksia sekä ohjaa ja valvoo ARA-asuntokannan käyttöä. ARA on myös mukana asumisen kehittämiseen ja asuntomarkkinoiden asiantuntijuuteen liittyvissä hankkeissa ja tuottaa alan tietopalvelua.
Aiheesta muualla

Ympäristöministeriö
Suomen ympäristökeskus (SYKE)
ELY / Y-vastuualue (Arkistoitu – Internet Archive)
AVI / Y-vastuualue (Arkistoitu – Internet Archive)
Asumisen rahoitus- ja kehittämiskeskus (ARA)
Tapio Litmanen

Tapio Litmanen (s. 1963) on suomalainen sosiologi, joka toimii sosiologian professorina Jyväskylän yliopistossa. Hän väitteli yhteiskuntatieteiden tohtoriksi Jyväskylän yliopistossa vuonna 2001. Hän harjoittaa ympäristösosiologiaa, tieteen ja teknologian tutkimusta ja kansalaisyhteiskunnan tutkimusta.
Julkaisut

Esa Konttinen ja Tapio Litmanen (toim.): Ekokuntia ja ökykuntia: tutkimuksia ympäristönhallinnan paikallisesta eriaikaisuudesta. Jyväskylän yliopisto 1996.
Tapio Litmanen, Pekka Hokkanen ja Matti Kojo (toim.): Ydinjäte käsissämme: Suomen ydinjätehuolto ja suomalainen yhteiskunta. Jyväskylän yliopisto 1999.
Tapio Litmanen ja Martti Kaunismaa: Ydinjäte yhteiskuntatieteilijäin silmin: tutkimuksia käytetyn ydinpolttoaineen loppusijoituksen sosiopoliittisista kysymyksistä. Jyväskylän yliopisto 1999.
Esa Konttinen, Tapio Litmanen, Matti Nieminen ja Marja Ylönen: All shades of green: the environmentalization of Finnish society. Jyväskylän yliopisto 1999.
Tapio Litmanen: The struggle over risk: the spatial, temporal, and cultural dimensions of protest against nuclear technology (väitöskirja). Jyväskylän yliopisto 2001. Saatavilla internetissä
Minna Heikka, Tapio Litmanen ja Martti Kaunismaa: Yhteiskuntatiede Suomen ydinjätehuollossa: asiantuntijanäkemyksiä tutkimuksesta ja tutkimuksen hallinnoinnista. Jyväskylän yliopisto 2001.
Pentti Raittila, Pekka Hokkanen, Matti Kojo ja Tapio Litmanen (toim.): Ydinjäteihme suomalaisittain. Tampere University Press 2002.
Timo Kopomaa, Lasse Peltonen ja Tapio Litmanen (toim.): Ei meidän pihallemme! Paikalliset kiistat tilasta. Gaudeamus 2008.
Matti Kojo ja Tapio Litmanen (toim.): The renewal of nuclear power in Finland. Palgrave Macmillan 2009.
Mika Kari, Matti Kojo ja Tapio Litmanen: Community divided: adaptation and aversion towards the spent nuclear fuel repository in Eurajoki and its neighbouring municipalities. Jyväskylän yliopisto ja Tampereen yliopisto 2010.
Tuija Jartti, Eero Rantala ja Tapio Litmanen: Sosiaalisen toimiluvan ehdot ja rajat: Uudenmaan, Pohjois-Karjalan, Kainuun ja Lapin maakuntien asukkaiden näkemykset kaivannaistoiminnan hyväksyttävyydestä. Jyväskylän yliopisto 2014.
Taina Meriluoto ja Tapio Litmanen (toim.): Osallistu! Pelastaako osallistaminen demokratian? Vastapaino 2019.
Tapio Lipponen

Tapio Lipponen (28. lokakuuta 1942 Helsinki – 21. syyskuuta 2017) oli suomalainen muusikko ja Yleisradion viihdepäällikkö. Hänet tunnetaan parhaiten 1960-luvulla toimineen Muksut-yhtyeen säveltäjänä.
Kukonpojat-kvartetti vuonna 1965, Tapio Lipponen alimpana
Lipponen kuului lapsena Cantores Minores -poikakuoroon. Hän oli jäsenenä vuosina 1959–1965 toimineessa nelihenkisessä Kukonpojat-lauluyhtyeessä, joka esiintyi viikoittain Yleisradion radio-ohjelmissa Tervetuloa aamukahville ja Tervetuloa nimipäiväkahville. Kukonpojat levytti useita kappaleita, kuten ”Minne kukat kadonneet” ja ”Katso, kenguru loikkaa”. Ryhdyttyään itse säveltäjäksi Lipponen kokosi vuonna 1966 suositun Muksut-folk-yhtyeen, jonka laulajina toimivat Seppo Porkka, Pekka Mäkinen ja Annu Toiviainen. Lipponen sävelsi Muksuille muutaman vuoden aikana yli 200 laulua pääasiassa suomalaisten runoilijoiden valmiisiin teksteihin. Hän myös soitti yhtyeessä kitaraa, pianoa ja baritonitorvea. Muksujen laulut olivat 1960-luvun yhteiskunnallisesti suuntautuneen populaarimusiikin ensimmäisiä edustajia Suomessa. Tunnetuin Lipposen sävellyksistä lienee Pentti Saarikosken sanoihin tehty ”Liisankadulla”; muita tunnettuja ovat ”Niin kuin vierasta maata”, ”Silmät silmiä”, ”Pienen pieni”, ”Miksi lähdit luotani”, ”Niityllä missä sirkat soi”, ”Miten mielelläni” ja ”Opettajattaren laulu”. Muksujen toiminta päättyi vuonna 1970.
Lipponen oli vielä vuonna 1975 mukana perustamassa Uuden Musiikin Orkesteria, ja vanhoilla päivillään 2000-luvulla hän kokosi sukulaisistaan ja ystävistään Ruuhkasuomenlaulu-nimisen yhtyeen. Säveltäjänuransa ohella Lipponen suomensi yhdysvaltalaisen rauhanlaulun ”We Shall Overcome” nimellä ”Rauha sodan voittaa” ollessaan Kansan Sivistystyön Liiton kurssilla vuonna 1965 tai 1966.
Lipponen opiskeli Tampereen yliopistossa tiedotusoppia ja valtiotieteitä ja valmistui yhteiskuntatieteiden kandidaatiksi vuonna 1973. Valmistuttuaan hän työskenteli Suomen ulkoministeriön kehitysyhteistyösihteerinä, mistä hän siirtyi vuonna 1975 Yleisradion viihdepäälliköksi. Vuodesta 1985 hän oli Ylen projektipäällikkönä, kunnes jäi eläkkeelle vuonna 2002. Hän pyrki lisäämään kotimaisen musiikin osuutta Ylen radio-ohjelmien musiikkitarjonnasta. Myös Radioteatterin kuunnelmasarja Yhtä köyttä -yhdistys perustui hänen ideaansa. Lipponen kuului Elvisin johtokuntaan 1971–1973, Kansallisoopperan hallintoneuvostoon 1973–1990 ja Tekijänoikeuskomiteaan 1976–1991. Hän oli radio- ja tv-viihteen seuran Studio Kympin varapuheenjohtaja. Hän toimi myös taiteilijayhdistys Kiilassa.
Lipponen oli 1960-luvulla mukana SKDL:n kulttuuritoiminnassa, mutta hänen lauluissaan ei yleensä ollut poliittisen laululiikkeen paatoksellista sanomaa. Hän katsoi kuuluneensa SKDL:n aleniuslaisiin sosialisteihin.
Teoksia

Kemut eetterissä – musiikin villitsijät vastaan vallitsijat: tilastoja ja ajatuksia radiomusiikista. Työväen musiikki-instituutti 1983.
Off-nappulaa ei ole – asiaa Yleisradiosta, musiikista, teknologiasta ja tekijänoikeudesta. Työväen musiikki-instituutti 1989.
Pikkujuttu. Studiokymppi 1993.
Exittiä etsimässä – yleis- ja rinnakkaisohjelmia. Yleisradio 2000.
Lauluja Liisankadulta – sydämeni pohjasta. Tammi 2003.
Supermoto

Supermoto mutkassa.
Supermoto (josta käytetään myös nimitystä supermotard ja lyhennettä Smoto) on sekoitus motocrossia ja ratamoottoripyöräilyä. Urheilulajina supermoto on Suomessa melko uusi.
Kilpailut

Supermotokilpailut ajetaan yleensä radalla, joka on asfalttiradan ja maasto-osuuksien yhdistelmä; yleensä noin 70 prosenttia radan pinnasta on kestopäällystettä ja noin 30 prosenttia soraa. Radassa voi olla myös hyppyreitä, jolloin kyseessä on supermoto-crossi.
Supermotokilpailuissa ei niinkään ratkaise moottorin tehokkuus, vaan paremminkin ajajan taito, sillä radat ovat mutkikkaita ja niiden suorat lyhyitä.
Suomessa supermotoa harrastavat oman lajinsa ohella lähinnä motocrossin ja jäärata-ajon harrastajat.
SML:n määritelmä:
»Supermoto on yhteislähdöllä tapahtuva nopeuskilpailu joka ajetaan suljetulla, osittain tai kokonaan päällystetyllä radalla. Supermoto-kilpailut ovat kansainvälisesti avoimia.»
»Radassa tulisi olla sekä sora- että asfalttiosuuksia. Kilpailuja voi ajaa myös radoilla, joissa ei ole soraosuuksia. Radassa saa olla hyppyreitä, ei kuitenkaan kaksois- tai kolmoishyppyreitä.»
Suomessa ajetaan 4–5 osakilpailua vuodessa.
Kilpailut > Ajovarusteet kilpailuun

Kilpailuihin säännöt määräävät ajovarusteiksi:
Kokonahkainen ajopuku, kypärä, ajolasit, nahkaiset ajokäsineet, nahkaiset ajokengät, erillinen selkäsuoja.
Kilpailut > S4 Junior

S4 Junior -luokassa iskutilavuus MX65/MXC/Minisupermotosääntöjen mukaan. Kuljettajien ikä määräytyy pyörän kuutiotilavuuden mukaan: MX65cc: 7-12-v. / MXC: 10-15-v. / 
Minisupermoto: 10-15-v. S4 Junior  luokassa on aina pelkkä asfalttirata.
S4 Junior -luokan avauskilpailu ajettiin 9.8.2020 Konnevedellä Lapunmäen koulun pihalle tehdyllä katuradalla.
Moottoripyörät

Supermotomoottoripyörät ja -mopot perustuvat teknisiltä ominaisuuksiltaan motocrossissa käytettäviin moottoripyöriin; poikkeuksia ovat rengastus ja jousituksen säädöt. Pyörien jousitus on yleensä hieman matalampi ja jäykempi kuin motocross-pyörissä; renkaat ja vanteet ovat pienemmät, mutta leveämmät, yleensä halkaisijaltaan 16,5 tai 17 tuumaa. Kilpasupermotossa myös jarrut, t-kappaleet, swingi ja jopa runko eroavat motocross-pyörästä.
Moottoripyörät > Pyörän erikoisvaatimukset

Jäähdytysnesteenä on sallittu vain vesi.
Motocrossiin, enduroon, speedwayhyn ja trialiin tarkoitettujen renkaiden käyttö on kielletty; ajetaan siis sileillä renkailla. Renkaiden urittaminen on sallittu. Renkaan urien leveys ja syvyys saavat olla enintään 10 mm.
Jarrusatuloiden kiinnitysruuveissa tulee olla näkyvillä varmistuslukitus.
Öljyn ja jäähdytysnesteen lisäämiseen ja tyhjentämiseen käytettävissä korkeissa on oltava näkyvillä varmistuslukitus.
Nelitahtimoottorissa on öljytilan huohottimessa oltava 0,5 litran vetoinen keräyssäiliö.
Jäähdytysjärjestelmän huohotin on varustettava keräyssäiliöllä.
Tunnettuja supermoto-talleja

Husaberg
Husqvarna
KTM
Yamaha
TM
Aiheesta muualla

Supermoto Suomi (Arkistoitu – Internet Archive)
Suomen Moottoriliitto
Jääratafoorumi
Supermoto Finland Facebook
Supermoto-crossia.
Jarmo Hakanen

| Jarmo Hakanen> Henkilötiedot |
| --- | --- |
Syntynyt: 21. heinäkuuta 1953 (ikä 71) Teisko, Suomi
Kansalaisuus:   Suomi
Arvonimi: Liikuntaneuvos
Titteli:  Tampereen Pyrinnön toiminnanjohtaja (1987–)
Lapset:  Elisa Hakanen (s. 1982) Tiina Hakanen (s. 1985)
Jarmo Hakanen (s. 21. heinäkuuta 1953 Teisko) on suomalainen urheiluvaikuttaja ja liikuntaneuvos. Hänet tunnetaan etenkin yleisurheilun eteen tekemästään työstä. Hän on aktiivinen ja palkittu toimija myös muun muassa koripallossa.
Hakanen on toiminut Tampereen Pyrinnön toiminnanjohtajana vuodesta 1987 lähtien. Suomen Urheiluliiton liittovaltuustoon hän on kuulunut vuodesta 1985, ja sen puheenjohtajana hän on toiminut vuodesta 2013 lähtien.
Elämä ja ura

Hakanen syntyi Teiskossa vuonna 1953, ja vuonna 1965 hän muutti Aitolahdelle. Ylioppilaaksi hän valmistui Messukylän yhteiskoulusta vuonna 1974. Hakanen työskenteli koko lukioaikansa Aamulehden lehdenjakajana koska tarvitsi rahaa. Hän oli työssään omien sanojensa mukaan liiankin tunnollinen. Lisäksi Hakanen harrasti yleisurheilua TU-38:ssa. Hakanen avioitui vuonna 1977, ja liitosta syntyi kaksi tytärtä, Pyrinnön seurajohdossa kunnostautunut Elisa Hakanen (s. 1982) ja yleisurheilun SM-mitalisti Tiina Hakanen (s. 1985). Vuonna 1985 Hakaset muuttivat asumaan Härmälään.
Hakanen aloitti järjestötoiminnan vuonna 1972 toimien SVUL:n Hä­meen pii­rin nuo­ri­so­työ­noh­jaa­ja­na. Viisi vuotta tästä hän oli edennyt piirin yleisurheilujaoston sihteeriksi. Valtakunnallisissa toimissa hän aloitti vuonna 1985. Vuonna 1986 taloudellisissa vaikeuksissa ollut tamperelainen perinteikäs urheilun yleisseura Tampereen Pyrintö valitsi puheenjohtajakseen Mauno Koivulan, joka oli nähnyt Hakasen innon tämän toimittua Tampereen kaupungin vapaa-ajan lautakunnassa vuosina 1976–1985. Koivula pyysi Hakasta hakemaan töitä Pyrinnöstä, ja Hakanen aloittikin työnsä seurassa toimistosihteerinä. Vuodesta 1987 alkaen Hakanen on toiminut Pyrinnön toiminnanjohtajana ja on kyseisessä toimenkuvassa Pyrinnön historian pitkäaikaisin. Hän on suunnitellut jäävänsä eläkkeelle 68-vuotiaana hoidettuaan Tampereella järjestettävät vuoden 2021 Kalevan kisat.
Koripallossa Hakanen on valittu vuoden seurajohtajaksi vuosina 2010 ja 2011. Yleisurheilussa hän oli päätekijöitä muun muassa Tampereen eliittikisaosakilpailun ja Tähtien kisojen luomisessa. Vuonna 2011 Euroopan yleisurheiluliitto palkitsi Hakasen tunnustuspalkinnolla ja opetus- ja kulttuuriministeriö Liikuntakulttuurin ja urheilun kultaisella ansioristillä. 
Tammikuussa 2014 Hakanen valittiin Suomen urheilugaalassa vuoden urheiluvaikuttajaksi. Hänellä on oma nimilaatta Pyynikin palloiluhallissa. Loppuvuodesta 2018 Hakaselle myönnettiin liikuntaneuvoksen arvonimi. Tampereen Urheilutoimittajain kerho myönsi hänelle elämäntyöpalkinnon vuonna 2017.
Hakanen on tunnettu Pyrinnön tarkasta taloudenpidosta, ja hän kritisoi julkisesti etenkin Korisliigan herrasmiessopimusta ulkomaalaispelaajien määrän nostamisesta neljään sekä muita seuroja pitkäjänteisen toimintatavan puutteesta, mikä tuli erityisen ajankohtaiseksi asiaksi vuosina 2015–2016 usean pääsarjaseuran ajauduttua pahoihin talousvaikeuksiin.
Jacopo Napoli

Jacopo Napoli vuonna 1961.
Jacopo Napoli (26. elokuuta 1911, Napoli – 1994, Ascea) oli italialainen säveltäjä. Hänen tuotantoonsa kuuluu mm. kamarimusiikkia, lauluja sekä lukuisia oopperoita.
Oopperat

Il malato immaginario (1939)
Miseria e nobilità (1945)
Un curioso accidente (1950)
Masaniello (1953)
I pescatori (1954)
Il tesoro (1958)
Il rosario (1962)
Il povero diavolo (1963)
Il barone avaro (1970)
TV Off

| TV OFF> Tiedot |
| --- | --- |
Toiminnassa:  2007–
Tyylilaji:  indie pop, elektroninen musiikki
Kotipaikka:  Suomi
Laulukieli:  englanti
Jäsenet:  Sara Marjoniemi   Markku Mäkelä  
Levy-yhtiö:  Eels In My Pants Records   Euphonios Records  
Infobox OKNimi-testi OK: 
TV OFF on Helsingissä vuonna 2007 perustettu elektronista popmusiikkia soittava yhtye. Yhtyeen muodostavat Sara Marjoniemi ja Markku Mäkelä.
TV OFFin esikoisalbumi Music Machine julkaistiin toukokuussa 2010. Vuoden 2011 marraskuussa yhtye toimi lämppärinä yhdysvaltalaiselle alternative rock -yhtye 30 Seconds To Marsille Latviassa, Liettuassa ja Valko-Venäjällä .
Jäsenet

Sara Marjoniemi (laulu)
Markku Mäkelä (kosketinsoittimet, kitara)
Diskografia > Albumit

The Writing On The Wall (2012)
Music Machine (2010)
Diskografia > Singlet ja EP:t

Music Machine EP (Suomi, 2010)
Boogieman EP (Iso-Britannia, 2009)
Aiheesta muualla

Yhtyeen viralliset kotisivut (Arkistoitu – Internet Archive)
TV OFF Myspacessa (englanniksi)
YLE Areena: Live Yleisradion M1-studiossa 28.1.2010 (Arkistoitu – Internet Archive)
Jesse Quick

| Jesse Quick |
| --- | --- |

Luoja(t):  Len Strazewski Mike Parobeck
Kustantamo:  DC Comics
Ensiesiintyminen:  Justice Society of America Vol 2 nro 1 (elokuu 1992)
Henkilötiedot
Oikea nimi:  Jesse Belle Chambers
Pituus:  175 cm
Paino:  61 kg
Edelliset ryhmäsidokset:  Teinititaanit Oikeuden Puolustajat
Voimat:  supernopeus
Suhteet
Sukulaiset:  Johnny Chambers (isä) Liberty Belle (äiti) Rick Tyler (aviomies)
Jesse Quick, oikealta nimeltään Jesse Chambers on DC Comicsin sarjakuvissa esiintyvä kuvitteellinen sankari ja Salaman liittolainen. Len Strazewskin ja Mike Parobeckin luoma hahmo esiintyi ensimmäisen kerran vuoden 1992 Justice Society of America -sarjakuvan toisen osan ensimmäisessä numerossa. Jesse on Johnny Quickin ja Liberty Bellen tytär, joka otti käyttöön isänsä nopeuskaavakkeenselvennä. Hän peri myös äitinsä erikoiskyvyt.
Sarjakuvissa

Jesse Chambers syntyi Queensissa, New Yorkissa 1940-luvun supersankareille Johnny Quickille ja Liberty Bellelle. Isä opetti tyttärelleen kaavakkeen 3x2(9yz)4a, jolla hän sai otettua energiaa Speed Forcesta eli nopeusvoimasta toivoen että tyttärestään tulisi supersankari, mutta Jesse omisti elämänsä opiskellakseen supersankareiden menneisyyttä. Opiskellessaan Gothamin yliopistossa, hänen vanhempiensa aikainen sankariryhmä Justice Society of America ilmestyi takaisin pitkän poissaolon jälkeen. Jesse alkoi tekemään opinnäytetyötä supersankareiden vaikutuksesta yhteiskuntaan. Hän alkoi seuraamaan sankareita luokitellen heidän seikkailut. Isänsä pyydettyä tytärtään viemään ryhmälle joitain dokumentteja Jesse päätyi auttamaan ryhmään sankarin roolissa, joka täytti isänsä haaveen.
Wally West ja Max Mercury toivat Jessen opettamaan Bart Allenia supernopeuden saloista. Wally ajatteli mikäli hän ei palaisi enää takaisin Speed Forcesta, Jesse ottaisi hänen paikkansa Salamana. Jesse ei kuitenkaan uskonut Wallya vaan huomasi hänen suunnitelleen Bartin uudeksi Salamaksi. Wally yritti vain herätellä Bartia olemaan tosissaan uuden sankarin roolista. Jesse pelasti Wallyn Kobralta, joka yritti ampua laseraseella Linda Parkia. Laser osui sitä vastoin hänen jalkaansa jättäen pahan vamman, jota Jesse ei kyennyt itse parantamaan supernopeudellaan. Wallyn palattua takaisin Speed Forcesta hän auttoi parantamaan Jessen jalan. Hän kuitenkin menetti myöhemmin voimansa ja syytti Wallya, joka käytti liikaa Speed Forcea. Todellisuudessa Savitar oli syyllinen Speed Forcen ylikäyttämiseen. Wally taisteli Savitaria vastaan Jessen isän kanssa, joka uhrasi henkensä pelastaakseen heidät. Jesse sai voimansa takaisin, mutta suri kuollutta isäänsä.
Sarjakuvissa > Teinititaanit

Jesse hyväksyi astua isänsä Quickstart Enterprises yhtiön johtajaksi liittyen samoihin aikoihin Teinititaaneihin. Wally päätti valita Jessen ryhmän jäseneksi, kun Teinititaanit päättivät uudistaan ryhmäänsä uusilla jäsenillä. Jesse hylkäsi aluksi tarjouksen, mutta myöhemmin suostui liittymään. Hän ei ollut ryhmässä pitkään tuntiessaan olleensa Wallyn varjossa. Nightwing yritti vielä suostutella Jesseä liittymään uudelleen.
Sarjakuvissa > Soolosankarina

Jätettyään Teinititaanit Jesse jäi asumaan Pittsburghiin, jossa hän puolusti jatkuvasti kaupunkia superroistoilta. Jesse ei tämän vuoksi kyennyt auttamaan Salamaa kovin usein. Hän lopulta hylkäsi hetkellisesti sankarina olemisen ja keskittyi Quickstart Enterprises toimintoihin ja sosiaaliseen elämäänsä. Myöhemmin Jesse liittyi Justice Societyn jäseneksi ja otti äitinsä käyttämän sankarinimen toimien uutena Liberty Bellenä. Hän meni myös naimisiin Hourmanin eli Rick Tylerin kanssa.
Maa 11 universumissa, jossa kaikki ovat vastakkaista sukupuolta päämaailman vastakappaleistaan, Jesse Quick on kyseisen maailman naispuolinen Salama ja Jess Chambersin/Kid Quickin täti ja mentori.
Muissa medioissa > Televisiossa

Jesse Quick esiintyy The Flash -televisiosarjassa, jossa hahmoa näyttelee Violett Beane. Sarjassa hahmo on kotoisin Earth-2 universumista, jossa hän on Harry Wellsin tytär Jesse Chambers Wells. Jesse esiintyi sarjan toisella tuotantokaudella, jossa hän oli Hunter Zolomonin vankina. Tämän vuoksi hän joutui matkustamaan Earth-1 universumiin liittoutuakseen Barry Allenin ja hänen liittolaisten kanssa. Sarjan kolmannella kaudella Jesse ottaa sankarinimekseen Jesse Quick ja pukee asun ylleen auttaakseen Barrya Salaman tehtävissä.
Muissa medioissa > Videopeleissä

Injustice 2 -tappelupelissä Jesse Quick esiintyy Salaman tarinan loppuanimaatiossa, jossa Barry Allenin Salama juoksee Speed Forcen läpi historian loppuun, jossa hän saa apuja muilta Salamoilta.
Jason Garrett

Jason Garrett.
Jason Calvin Garrett (s. 28. maaliskuuta 1966 Abington, Pennsylvania) on yhdysvaltalainen amerikkalaisen jalkapallon valmentaja. Pelaajana Garrett edusti NFL:ssä mm. New Orleans Saintsia, Dallas Cowboysia ja New York Giantsia. Pelinrakentajana pelannut Garrett oli mm. Troy Aikmanin varamies, mutta ei koskaan noussut aloittavaksi pelinrakentajaksi. Pelaajauransa jälkeen vuonna 2005 hän jatkoi valmentajana Miami Dolphinsissa. Vuonna 2007 Dallas Cowboys palkkasi hänet hyökkäyksen koordinaattoriksi, josta hänet ylennettiin päävalmentajaksi kesken kauden 2010 Wade Phillipsin saatua potkut. 
Garrett toimi Cowboysin valmentajana yhdeksän ja puoli kautta. Joukkue selvisi Garrettin johdolla pudotuspeleihin kolme kertaa, mutta 
ei edennyt kertaakaan Konferenssifinaleihin. Cowboysin omistaja Jerry Jones vapautti Garrettin tehtävästään kauden 2019 päätteeksi joukkueen jäätyä pudotuspelien ulkopuolelle.
Jacopo Peri

| Jacopo Peri |
| --- | --- |
 Jacopo Peri oopperansa Dafne rooliasussa
Henkilötiedot
Syntynyt: 20. elokuuta 1561
Kuollut: 12. elokuuta 1633 (71 vuotta)
Ammatti:  laulaja, säveltäjä
Muusikko
Tyylilajit:  ooppera 
Soittimet:  kosketinsoitin
  [ Muokkaa Wikidatassa ] [ ohje ]  
Jacopo Peri (20. elokuuta 1561 – 12. elokuuta 1633) oli italialainen laulaja ja säveltäjä. Peri syntyi todennäköisesti Roomassa. Hän opiskeli musiikkia Firenzessä Cristofano Malvezzin johdolla. Aluksi Peri toimi ainoastaan kosketinsoittajana ja laulajana. Hieman myöhemmin hän alkoi myös säveltää. Hänen varhaisimmat teoksensa olivat madrigaaleja sekä musiikkia näytelmiin.
Vuonna 1597 Peri sävelsi ensimmäisenä oopperana nykyään pidetyn Dafnen. Siitä ei ole kuitenkaan säilynyt kuin murto-osa. Hänen seuraava työnsä oli Euridice, joka kantaesitettiin vuonna 1600. Se on vanhin kokonaisena säilynyt ooppera. Perin musiikkia ei juurikaan esitetä nykyaikana.selvennä